
Rugăciunea Rozariului

Rugăciuni de introducere

1. Semnul Sfintei Cruci

În numele Tatălui şi al Fiului şi al Sfântului Duh. Amin.

2. Crezul
Cred într-unul Dumnezeu, Tatăl atotputernicul, Creatorul cerului şi al pământului, al tuturor văzutelor şi nevăzutelor.

Cred într-unul Domn Isus Cristos, Fiul lui Dumnezeu, unul născut, Care din Tatăl s-a născut mai înainte de toţi vecii. Dumnezeu din Dumnezeu, lumină din lumină, Dumnezeu adevărat din Dumnezeu adevărat, Născut, iar nu creat; de o fiinţă cu Tatăl, prin care toate s-au făcut. Care pentru noi oamenii şi pentru a noastră mântuire s-a coborât din ceruri. S-a întrupat de la Duhul Sfânt, din Maria Fecioară, şi s-a făcut om. S-a răstignit pentru noi sub Ponţiu Pilat, a pătimit şi s-a îngropat. A înviat a treia zi, după Scripturi, şi s-a suit la cer; şade de-a dreapta Tatălui, şi iarăşi va veni cu mărire să judece pe cei vii şi pe cei morţi; a cărui împărăţie nu va avea sfârşit.

Cred în Duhul Sfânt, Domnul şi de viaţă dătătorul, care de la Tatăl şi de la Fiul purcede; care împreună cu Tatăl şi cu Fiul este adorat şi preamărit şi a grăit prin proroci.

Cred într-una, sfântă, catolică şi apostolică Biserică. Mărturisesc un botez spre iertarea păcatelor. Aştept învierea morţilor şi viaţa veacului ce va veni. 

Amin.

3. Tatăl nostru

Tatăl nostru, care eşti în ceruri, sfinţească-se numele tău; vie împărăţia ta; facă-se voia ta, precum în cer aşa şi pe pământ.

Pâinea noastră, cea de toate zilele, dă-ne-o nouă astăzi; şi ne iartă nouă greşelile noastre, precum şi noi iertăm greşiţilor noştri; şi nu ne duce pe noi în ispită, ci ne mântuieşte de cel rău. Amin.

4. Bucură-te, Marie (de 3 ori)

Bucură-te, Marie, cea plină de har, Domnul este cu tine, binecuvântată eşti tu între femei, şi binecuvântat este rodul trupului tău Isus.

Sfântă Marie, Maica lui Dumnezeu, roagă-te pentru noi păcătoşii, acum şi în ceasul morţii noastre. Amin.

5. Slavă Tatălui

Slavă Tatălui şi Fiului şi Sfântului Duh, precum era la început şi acum şi pururea şi în vecii veciilor. Amin.

6. Invocaţia cerută de Sf. Fecioară Maria la Fatima

„O Isuse, iartă-ne păcatele, fereşte-ne de focul iadului şi du în cer toate sufletele, mai ales pe acelea, care au mai mare nevoie de mila ta.”

Corpul rugăciunii

7. Misterele.

După fiecare mister se zice un Tatăl nostru..., Bucură-te Marie... (de 10 ori), Slavă Tatălui..., Invocaţia cerută de Sf. Fecioară Maria la Fatima

Misterele de bucurie (pentru zilele de luni şi sâmbătă)

1. Primul mister: Vestirea arhanghelului: „Iată roaba Domnului”.

În acest mister, medităm cum arhanghelul Gabriel, a vestit sfintei Fecioare Maria, că ea va zămisli de la Duhul Sfânt şi va naşte pe Domnul nostru Isus Cristos.

2. Al doilea mister: Vizita Mariei la Elisabeta: „Căci mari lucruri a făcut pentru mine Cel Puternic”.

În acest mister, medităm cum după vestirea arhanghelului Gabriel, sfânta Fecioară Maria s-a dus la verişoara sa Elisabeta şi a rămas trei luni la ea.

3. Al treilea mister: Naşterea lui Isus: „Vi s-a născut vouă un Mântuitor”.

În acest mister, medităm cum preasfânta Fecioară Maria, l-a născut pe Domnul nostru Isus Cristos, la Betleem, într-un grajd sărac.

4. Al patrulea mister: Prezentarea în templu: „Şi l-au dus pe prunc la Ierusalim, ca să-l pună înaintea Domnului”.

În acest mister, medităm cum la patruzeci de zile după naşterea lui Isus, preasfânta Fecioară Maria şi sfântul Iosif l-au dus în templu şi l-au oferit lui Dumnezeu.

5. Al cincilea mister: Regăsirea lui Isus în templu: „Oare nu ştiaţi că în cele ale Tatălui meu se cădea ca eu să fiu? ”

În acest mister, medităm cum preasfânta Fecioară Maria şi sfântul Iosif, pierzând pe Fiul lor în vârstă de doisprezece ani, căutându-l trei zile, l-au găsit la Ierusalim în templu, şezând în mijlocul învăţătorilor, pe care îi asculta şi-i întreba.

Misterele de lumină (pentru ziua de joi)

1. Primul mister:  Botezul Domnului la Iordan. „Tu eşti Fiul meu iubit, în tine am binevoit”. 

În acest mister, medităm cum Isus Cristos a fost botezat în râul Iordan, botez prin care a făcut publică venirea sa în lume.

2. Al doilea mister: Nunta din Cana. „Să faceţi orice vă va zice”. 

În acest mister, medităm cum Isus Cristos, la rugămintea mamei sale, a transformat apa în vin, anticipând manifestarea persoanei sale.

3. Al treilea mister: Proclamarea Împărăţiei lui Dumnezeu. „N-am venit să fac voia mea ci a aceluia care m-a trimis”. 

În acest mister, medităm cum Isus Cristos a predicat împărăţia lui Dumnezeu, prin împlinirea voinţei sale.

4. Al patrulea mister: Schimbarea la Faţă. „Şi pe când se ruga el, chipul feţei sale s-a făcut altul şi imbracamintea Lui alba stralucind”.

În acest mister, medităm cum Isus Cristos s-a transfigurat în faţa apostolilor pregătindu-i pentru răstignirea ce urma să vină.

5. Al cincilea mister:  Instituirea Euharistiei. „Luaţi, mâncaţi, acesta este trupul meu... Luaţi şi beţi... acesta este sângele meu...”. 

În acest mister, medităm cum Isus Cristos a creat Eucaristia, taină a dragostei sale prin care rămâne alături dei cei care îl iubesc.

Misterele de durere (pentru zilele de marţi şi vineri)

1. Primul mister: Agonia lui Isus în Grădina Măslinilor: „Părinte, dacă este cu putinţă, treacă de la mine paharul acesta! Însă nu precum voiesc eu, ci precum voieşti tu”.

În acest mister, medităm cum Isus Cristos, rugându-se în Grădina Măslinilor, a transpirat sânge.

2. Al doilea mister: Biciuirea lui Isus: „Noi am fost vindecaţi prin rănile lui”.

În acest mister, medităm cum Isus Cristos a fost biciuit groaznic în casa lui Pilat.

3. Al treilea mister: Încununarea cu spini a lui Isus: „Iată regele vostru! ”

În acest mister, medităm cum Isus a fost încununat cu o coroană de spini.
4. Al patrulea mister: Isus îşi duce crucea: „Ca un miel blând dus la înjunghiere”.

În acest mister, medităm cum Isus a fost condamnat la moarte şi cum i s-a pus crucea grea pe umeri.

5. Al cincilea mister: Moartea lui Isus pe cruce: „El a murit pentru păcatele noastre”

În acest mister, medităm cum Isus, ajungând pe muntele Calvar, a fost răstignit pe cruce, de faţă fiind şi preamâhnita sa Mamă.

Misterele de slavă (pentru zilele de miercuri şi duminică)

1. Primul mister: Învierea lui Isus: „Eu sunt cu voi în toate zilele, până la sfârşitul lumii”.

În acest mister, medităm cum Isus, a treia zi după patima şi moartea sa, a înviat glorios din morţi.

2. Al doilea mister: Înălţarea lui Isus: „Părinte, preamăreşte pe Fiul tău!”

În acest mister, medităm cum Isus, patruzeci de zile după înviere, s-a înălţat la cer, în faţa Maicii sale şi a ucenicilor săi.

3. Al treilea mister: Coborârea Duhului Sfânt: „Mergeţi, învăţaţi toate neamurile!”

În acest mister, medităm cum Isus, şezând la dreapta Tatălui, l-a trimis pe Duhul Sfânt în sala Cinei de Taină, unde erau adunaţi apostolii cu preasfânta Fecioară Maria.

4. Al patrulea mister: Primirea preasfintei Fecioare Maria în cer: „Binecuvântată eşti tu între femei”.

În acest mister, medităm cum preasfânta Fecioară Maria a trecut din viaţă şi a fost primită cu trupul şi cu sufletul în cer.

5. Al cincilea mister: Încoronarea preasfintei Fecioare Maria în cer: „Căci Domnul a privit la smerenia slujitoarei sale”.

În acest mister, medităm cum preasfânta Fecioară Maria a fost încoronată în cer, de către Fiul ei Isus, ca regină a cerului şi a pământului.

Rugăciuni de încheiere

P. Roagă-te pentru noi, regina preasfântului Rozariu.

C. Ca să ne facem vrednici de făgăduinţele lui Cristos!

Să ne rugăm:

Dumnezeule, al cărui unul-născut prin viaţa, moartea şi învierea sa ne-a pregătit răsplata mântuirii veşnice, dă-ne te rugăm harul, ca cinstind aceste mistere prin Rozariul preasfintei Fecioare Maria, să imităm ceea ce ele cuprind şi să dobândim ceea ce ele făgăduiesc, prin acelaşi Cristos Domnul nostru. Amin.

8. Un Tatăl nostru, o Bucură-te Marie şi un Slavă Tatălui la intenţia Sfântului Părinte

9. Bucură-te Regină...

Bucură-te Regină, maica milei, viaţa, mângâierea şi nădejdea noastră, bucură-te. Către tine strigăm surghiuniţi fii ai Evei. Către tine suspinăm, gemând şi plângând în această vale de lacrimi. Aşadar, mijlocitoarea noastră, întoarce spre noi ochii tăi cei milostivi şi după surghiunul acesta, arată-ni-l nouă pe Isus, binecuvântatul rod al trupului tău. O milostivă, o blândă, o dulce Fecioară Maria.

10. Litania Lauretană (se obişnuieşte să se facă la sfârşitul Rozariului)

Doamne, miluieşte-ne,

Cristoase, miluieşte-ne,

Doamne, miluieşte-ne,

Cristoase, auzi-ne,

Cristoase, ascultă-ne,

Tată din cer, Dumnezeule, miluieşte-ne pe noi,

Fiule, Răscumpărătorul lumii, Dumnezeule, miluieşte-ne pe noi,

Duhule Sfânt, Dumnezeule, miluieşte-ne pe noi,

Sfântă Treime, un singur Dumnezeu, miluieşte-ne pe noi.

Sfântă Marie, roagă-te pentru noi!
Sfântă Născătoare de Dumnezeu, *

Sfântă Fecioară a fecioarelor, *

Maica lui Cristos, *

Maica Bisericii, *

Maica harului dumnezeiesc, *

Maică nepătată, *

Maică preacurată, *

Maică neprihănită, *

Maică pururea Fecioară, *

Maică vrednică de iubire, *

Maică minunată, *

Maica bunului sfat, *

Maica Creatorului, *

Maica Mântuitorului, *

Fecioară preaînţeleaptă, *

Fecioară vrednică de cinste, *

Fecioară vrednică de laudă, *

Fecioară puternică, *

Fecioară miloasă, *

Fecioară credincioasă, *

Oglinda dreptăţii, *

Tronul înţelepciunii, *

Pricina bucuriei noastre, *

Vas duhovnicesc, *

Vas vrednic de cinste, *

Vas vestit de cucernicie, *

Trandafir tainic, *

Turnul lui David, *

Turn de fildeş, *

Casă de aur, *

Chivotul legii, *

Poarta cerului, *

Steaua dimineţii, *

Tămăduitoarea bolnavilor, *

Scăparea păcătoşilor, *

Mângâietoarea mâhniţilor, *

Ajutorul creştinilor, *

Regina îngerilor, *

Regina patriarhilor, *

Regina profeţilor, *

Regina apostolilor, *

Regina martirilor, *

Regina mărturisitorilor, *

Regina fecioarelor, *

Regina tuturor sfinţilor, *

Regină zămislită fără de prihană strămoşească, *

Regină înălţată cu trupul la cer, *

Regina preasfântului Rozariu, *

Regina păcii, *

Regina familiei, *

Mielul lui Dumnezeu, care iei asupra ta păcatele lumii, iartă-ne, Doamne,
Mielul lui Dumnezeu, care iei asupra ta păcatele lumii, ascultă-ne, Doamne,
Mielul lui Dumnezeu, care iei asupra ta păcatele lumii, miluieşte-ne pe noi!
V. Roagă-te pentru noi, regina preasfântului Rozariu.

R. Ca să ne facem vrednici de făgăduinţele lui Isus Cristos.

Să ne rugăm:

Dumnezeule, al cărui Unul-născut prin viaţa, moartea şi învierea sa ne-a pregătit răsplata mântuirii veşnice, dă-ne, te rugăm, harul ca, cinstind aceste mistere, prin Rozariul preasfintei Fecioare Maria să imităm ceea ce ele cuprind şi să dobândim ceea ce ele făgăduiesc, prin acelaşi Cristos, Domnul nostru. Amin.

Indulgenţele Rozariului

Indulgenţa înseamnă iertarea în faţa lui Dumnezeu a pedepsei vremelnice datorate păcatelor a căror vină este ştearsă deja, iertare pe care credinciosul bine dispus sufleteşte o obţine în condiţii determinate, prin acţiunea Bisericii care, în calitate de distribuitoare a răscumpărării, împarte şi aplică, prin autoritatea ei, tezaurul îndestulărilor aduse de Cristos, de Fecioara Maria şi de sfinţi. Indulgenţa este parţială sau plenară, după cum eliberează în parte sau în totalitate de pedeapsa vremelnică datorată păcatului.

Indulgenţa este plenară când:

· rozariul este recitat în comun (în biserică sau în familie)

· se recită împreună cu rugăciunea Sf. Părinte transmisă prin TV sau prin radio

· este folosit (chiar şi personal) la sarbătoarea Sf. Petru şi Pavel, iar rozariul a fost binecuvântat de Papa sau de un episcop (adăugând rugăciunea Crezului)

Pentru a obţine indulgenţa plenară, în afară de excluderea oricărui afect pentru păcat (chiar şi venial), este necesar să se pună în practică actul indulgenţiat şi să se îndeplinească trei condiţii: spovadă, împărtăşanie şi rugăciunea după intenţiile Sf. Părinte (Tatăl nostru şi Bucură-te Marie).

Indulgenţa plenară se poate dobândi o singură dată pe zi şi poate fi aplicată sufletelor celor răposaţi.

Indulgenţa parţială se poate dobândi la fiecare:

· rozariu recitat (în particular sau în comun)

· Bucură-te Regină

· Litania Lauretană

